Protestaktion for cykelsti Buschaufførerne i Aalborg aktionerer her til morgen. De vil køre langsomt, når de kører i centrum i forsøget på at få kommunen til at etablere en cykelsti. Det oplyser P4 Nordjyske. Busser kører langsomt Protestaktionen er iværksat af buschauffører hos både Arriva og Citytrafik. Chaufførerne oplever dagligt, at køre med "hjertet i halsen", når de forsøger at bevæge sig gennem den tætte trafik med bl.a. cyklister. Cykelsti på Boulevarden Chaufførerne ønsker, at der etableres en cykelsti på Boulevarden, fortovet er bredt nok og nogle parkeringspladser kunne sløjfes. Forsinkelser forventes P.gr.a. protestaktionen, kan der i formiddag forventes forsinkelser i busplanen, for de busser som kører i Aalborgs centrum.

Referat:
Protestaktion i Aalborgs centrum. Busserne kører "efter reglerne" her til formiddag. Chaufførerne ønsker en cykelsti etableret på Boulevarden.